Title: MINISTERSTVO VNÚTRA SLOVENSKEJ REPUBLIKY
Author: Katarína Kazíková
Last saved by: User
Company: MVSR

Príloha k vplyvom na rozpočet verejnej správy

A. Pozitívny vplyv na štátny rozpočet

1.	Výsledky skúšobnej prevádzky meračov rýchlosti

Podľa výsledkov skúšobnej prevádzky stacionárnych meračov rýchlosti v automatickej činnosti, vykonanej v júli 2009, prešlo priemerne v meranom pruhu miesta v 103,5 km  diaľnice D1 (v oblasti Nového Mesta nad Váhom) necelých 10 tisíc vozidiel, z tohto počtu až 10% vozidiel išlo rýchlosťou nad 135 km/hod. 

Z tisíc vozidiel prekračujúcich rýchlosť, ktorým bolo správne prečítané evidenčného číslo vozidla a toto bolo správne vylustrované v evidencii vozidiel, za jeden deň bola skladba prekročení rýchlosti nasledovná:

Prekročenia v km/h | Počet | Sadzba v eurách | Celkom sankcia v eurách
| | plná | 2/3 | plná | 2/3
do 20 | 141 | 39* | 26 | 5 499 | 3 666
21 - 30 | 95 | 88,5* | 59 | 8 408 | 5 605
31 – 40 | 30 | 181,5* | 121 | 5 445 | 3 630
41 – 50 | 6 | 325,5* | 217 | 1 953 | 1 302
o viac ako 50 | 2 | 630* | 420 | 1 260 | 840
spolu | 274 | - | - | 22 565 | 15 043
* priemer sankcií za prekročenie rýchlosti 

Na základe skúseností z Maďarskej republiky možno predpokladať, že 80 % pokút bude zaplatených v lehote na dobrovoľné plnenie, a teda, že držiteľ využije možnosť uhradiť len 2/3 pokuty. Za jeden deň merania s jedným meračom rýchlosti bude teda dobrovoľne, v lehote uhradených 12 034 eur. Súčasne je potrebné upozorniť, že rovnako ako v Maďarskej republike, aj u nás sa s ohľadom na generálnu prevenciu inštitútu objektívnej zodpovednosti predpokladá postupne klesajúca tendencia počtu protiprávnych konaní, a teda aj príjmov z pokút.

Z uvedených informácií bola stanovená priemerná pokuta 62,50 €, ktorá je výsledkom priemeru celkovej sankcie plnej (22565) a 2/3 sadzby (15043) a následným vydelením tejto sumy celkovým počtom prekročení rýchlostí (274) a primerane znížená vzhľadom sa skutočnosť v predošlom odseku. Uvedená suma je neskôr dôležitá pri výpočte celkového príjmu, ktorá je však znižovaná s ohľadom na predpokladané výchovné pôsobenie inštitútu objektívnej zodpovednosti na vodičov.

2.	Zo štatistických ukazovateľov

V roku 2010 bolo za priestupky spáchané prekročením ustanovenej rýchlosti vybraných službou dopravnej polície, ktorá bude aplikovať inštitút objektívnej zodpovednosti viac než 13 miliónov eur, uložených prevažne v blokovom konaní. 
Pokuty - počet | 240 334
suma v € | 12 815 786
predložených na SK | 3 691

Z počtu 3691 vecí predložených na správne konanie bolo 1799 ukončených rozhodnutím o vine a spoločne boli uložené pokuty v sume 386 715 eur.

V rámci inštitútu objektívnej zodpovednosti za dopravné priestupky sa predovšetkým na základe výsledkov z minulých období predpokladá najvyšší príjem práve z porušení pravidiel cestnej premávky prekročením rýchlosti jazdy vozidiel.

V návrhu sa však okrem pokút za prekročenie rýchlosti jazdy vozidiel predpokladá aj sankcionovanie porušenia povinnosti držiteľa vozidla s cieľom zabezpečiť, aby boli pri prevádzkovaní tohto vozidla dodržiavané pravidlá cestnej premávky o zákaze predchádzania o zákaze otáčania a cúvania, o prejazde cez železničné priecestie v čase, keď je to zakázané, o zákaze zastavenia a státia, o zákaze vjazdu, o zákaze odbočovania, o prikázanom smere jazdy, o zastavení vozidla na príkaz dopravnej značky „Stoj, daj prednosť v jazde!“ alebo na signál so znamením „Stoj!“ a o dodržaní najväčších prípustných hmotností vozidla. 

3.	Zachránený ľudský život

Podľa čl. 15 ods. 1 Ústavy SR má každý právo na život. Ľudský život je hodný ochrany už pred narodením. 

Najdôležitejším prínosom prijatia inštitútu objektívnej zodpovednosti do slovenského právneho systému je ochrana ľudského života tým, že účastníci cestnej premávky porušujúci pravidlá cestnej premávky, si formou represívneho tlaku spoločnosti uvedomia nesprávnosť a nezákonnosť svojho konania. Vznikne tak uvedomelá spoločnosť slušných vodičov, ktorí odsúdia aroganciu, hrubosť a pirátstvo na cestách. Podľa štatistických ukazovateľov dopravnej nehodovosti, takmer až polovica usmrtených osôb pri dopravných nehodách zomreli v dôsledku neprimeranej rýchlosti. 

Najčastejšími príčinami vzniku dopravných nehôd sú: 
1.	porušenie povinností vodiča (nevenovanie sa vedeniu vozidla  a nesledovanie situácie v cestnej premávke),
2.	nedovolená rýchlosť jazdy (neprispôsobenie rýchlosti jazdy),
3.	porušenie povinností účastníka cestnej premávky (nerešpektovanie dopravných značiek a dopravných zariadení, nedisciplinované a neohľaduplné správanie sa).

Aj napriek faktu, že už mnoho odborníkov malo snahu vyčísliť finančnú hodnotu ľudského života, predkladateľ návrhu si nedovoľuje tento finančne ohodnotiť, avšak i napriek uvedenému bolo potrebné aj tento faktor uviesť do nepriamych pozitívnych vplyvov na štátny rozpočet.

Porovnanie s Maďarskou republikou 

Nielen história, kultúra a hranice spájajú Slovenskú republiku s Maďarskou republikou, ale je to aj podobná mentalita osôb žijúcich v týchto krajinách. Obdobná disciplína vodičov na cestách, ako aj platobná disciplína ľudí, zaručuje porovnateľnosť nákladovosti systému, ako aj výstupov aplikácie inštitútu objektívnej zodpovednosti v Maďarskej republike a u nás. V Maďarskej republike priniesla objektívna zodpovednosť tieto výhody:

•	34% smrteľné nehody (2001/2009)
•	Právna a finančná transparentnosť
•	Manuálna práca nahradená technikou
•	Pokutovanie skrátené z 90 na 5 dní
•	Zaistenie vyššej bezpečnosti občanov
•	Návratnosť investícií: 4 mesiace
•	12 miliárd forintov v roku 2009
•	Výnosy z pokút vzrástli 5 násobne (2007/2009)
Predpokladané výnosy pri aplikácii inštitútu objektívnej zodpovednosti v SR
len pri dohľade nad dodržiavaním dovolenej rýchlosti

V súvislosti s uvedeným je potrebné poukázať na značnú spojitosť reálnosti nasadenia konkrétneho počtu meračov rýchlosti v konkrétnom čase s výškou výnosu predovšetkým v prvom polroku prvého roka. Rýchlosť zavádzania technických prostriedkov na meranie rýchlosti je závislá predovšetkým na rýchlosti ich modernizácii pravdepodobne dodávateľom; bez tejto modernizácie, nie je vhodné merače rýchlosti nasadzovať inak ako do subjektívnej zodpovednosti. 

Skúsenosti z Maďarskej republiky poukazujú na čiastočné zníženie počtu pokút o viac ako 40 % po uplynutí prvého polroka realizácie objektívnej zodpovednosti, preto je predpoklad výnosu plánovaný na druhý polrok prvého roka znížený o túto skutočnosť. Po poklese počtu porušení pravidiel (a tým aj výnosu z pokút) už v Maďarskej republike zaznamenali relatívne stabilnú situáciu v týchto počtoch.

1.polrok 2012 | rok 2013
21 427 084 € | 25 883 916 €
Vzhľadom na nedostatok informácií o počte a výške pokút a možných zistených priestupkov nie je možné vypočítať výnosy z pokút za správne delikty zákazu predchádzania vozidla, zákazu otáčania a cúvania, prejazdu cez železničné priecestie v čase, keď je to zakázané, zákazu zastavenia a státia, zákazu vjazdu, zákazu odbočovania, prikázaného smeru jazdy, povinnosti zastaviť vozidlo na príkaz dopravnej značky „Stoj, daj prednosť v jazde!“ alebo na signál STOJ!, porušenia ustanovení o najväčšej prípustnej celkovej hmotnosti. Na základe praktických skúseností predpokladáme príjem za ostatné správne delikty približne vo výške 10 % z pokút uložených za nezabezpečenie dodržiavania rýchlosti jazdy vozidiel. Tabuľka zobrazuje príjmy za prekročenie rýchlosti navýšené o 10 %.

Po prijatí návrhu zákona sa predpokladá, že príjmy z pokút vybraných pri realizácii objektívnej zodpovednosti budú spočítané s pokutami zo subjektívnej zodpovednosti vodiča (za priestupky proti bezpečnosti a plynulosti cestnej premávky) v jednej položke „Pokuty, penále a iné sankcie“ (položka 222). Pokuty vybrané pri realizácii subjektívnej zodpovednosti však primerane poklesnú, nakoľko na niektoré skutky, ktoré sú dnes riešené subjektívnou zodpovednosťou vodiča sa bude aplikovať inštitút objektívnej zodpovednosti držiteľa.

1.polrok 2012 | rok 2013
14 998 959 € | 18 118 741 €
Na účely výpočtu pozitívneho vplyvu prijatia inštitútu objektívnej zodpovednosti bol určený predpoklad zníženia príjmov do štátneho rozpočtu vyplývajúcich zo subjektívnej zodpovednosti v hodnote 40%. Tento pokles príjmov za priestupky vodiča (subjektívna zodpovednosť) však na potreby vypracovania tejto doložky bolo odpočítané jednotnou zrážkou 30 % z príjmov z pokút vybraných v rámci objektívnej zodpovednosti (príjmy zo subjektívnej zodpovednosti sa predpokladajú nižšie ako z objektívnej, preto majú aj nižší podiel na celkovom príjme z pokút a teda musia byť vyšším podielom znížené ako vyššie príjmy z objektívnej zodpovednosti).

B. Negatívny vplyv na štátny rozpočet
		
B.1. Zabezpečenie, dodávka a inštalácia hardvérových a softvérových častí informačného systému objektívnej zodpovednosti 

Navrhované riešenie informačného systému objektívnej zodpovednosti (ďalej len „IS OZ“) je jednotný systém, ktorý sa realizuje s cieľom zautomatizovania celého procesu konania o správnom delikte od zberu dôkazu až po uznanie viny zodpovednej osoby s minimálnou interakciou používateľa v tomto procese. V súčasnosti neexistuje v Slovenskej republike informačný systém, ktorý by riešil túto problematiku. Na splnenie základných požiadaviek aplikácie IS OZ je nutné zabezpečiť:

a)	finančný modul 
Podľa uznesenia vlády SR č. 484/2011 zo dňa 6. júla 2011 k návrhu opatrení na zvýšenie efektívnosti správy pohľadávok štátu sa týmto plnia úlohy v bode 4.1.2. V rámci efektívnejšieho vymáhania pohľadávok štátu sa navrhuje zaviesť osobitná evidencia pohľadávok štátu po lehote ich splatnosti, aby sa nad týmito pohľadávkami mohli následne vykonávať i ďalšie úkony vyplývajúce z uvedeného dokumentu.
•	evidencia a vymáhanie pokút,
•	spracovanie párovania bankových výpisov.

b)	modul evidovania porušenia pravidiel cestnej premávky a portál pre občanov a štatistiky
•	zabezpečuje sa prístup držiteľov vozidiel k informáciám ku konkrétnemu porušeniu pravidiel cestnej premávky, spravovanie svojho účtu, možnosť platby pokuty cez internet,
•	centrálny pohľad na občana za celú kapitolu,
•	aplikácia zabezpečí automatizované spracovanie incidentu od prenosu dôkazu z technických prostriedkov určených na zisťovanie porušení pravidiel cestnej premávky do IS OZ,
•	automatizované rozoznávanie a priradenie evidenčného čísla a držiteľa vozidla ku dôkazu, 
•	komunikačné rozhranie s existujúcimi informačnými systémami MV SR,
•	automatizované priradenie výšky pokuty podľa sadzobníka vo väzbe na spáchané porušenie pravidiel PCP,
•	možnosť autorizácie rozkazu o uložené sankcie správnym orgánom (podpísanie rozhodnutia) jednotlivé prípady a hromadne prostredníctvom elektronického podpisu správneho orgánu (osoba),
•	prehľad činností – zaťaženosť dopravného inšpektorátu – všeobecné informácie o porušovaní pravidiel cestnej premávky.

c)	modul riešenia priestupkového konania 
•	automatizácia konania o priestupkoch po podaní odporu a uvedení totožnosti vodiča, t.j. automatizácia konania od predvolania účastníka konania na ústne pojednávanie o priestupku až cez jeho uznanie viny (alebo iné meritórne rozhodnutie) a následné zaslanie veci na vymáhanie vykonateľného rozhodnutia do finančného modulu,
•	automatizované spracúvanie elektronického toku údajov agendy porušení zákonov vrátane vyhotovovania, spracúvania a archivácie súvisiacich dôkazov a spisov správnych deliktov/priestupkov na správnych orgánov v elektronickej forme,
•	automatické odoslanie elektronického dokumentu na tlač a pre ďalšie procesné úkony,

d)	hardvérové zariadenia podľa nižšie špecifikácií upresnených pri verejnom obstarávaní,
e)	potrebné softvérové časti pre prevádzku IS OZ,
f)	softvér a licencie zabezpečovacích prvkov IS OZ.  
Vyvinutie aplikačného softwaru a systému riešenia objektívnej zodpovednosti. Predpokladá sa, že IS OZ bude automatizovane riešiť celý proces konania o správnom delikte od zberu dôkazu  až po uznanie viny zodpovednej osoby s minimálnou interakciou používateľa v tomto procese, zabezpečí automatizovaný spôsob prenosu dôkazu z technických prostriedkov určených na zisťovanie porušení pravidiel cestnej premávky do informačného systému objektívnej zodpovednosti. Pre občanov za účelom dohľadu nad stavom celého konania zabezpečí zobrazenie platobnej disciplíny a možnosti úhrady pomocou WWW platby na internetovom portály. Súčasne bude potrebné prispôsobiť aj existujúce systémy (rozhrania systémov) na komunikáciu s novým systémom objektívnej zodpovednosti.

Potreba kapitálových výdavkov:
Predpokladaná suma 13.800.000  € na pokrytie nákladov spoločnosti je vyčíslené v položke 711 – v časti softvér a licencie. V prvom roku bude čerpaných 7 miliónov eur a v ďalších dvoch rokoch 6,8 milióna eur.

Policajný zbor je v súčasnosti vybavený modernými zariadeniami na meranie rýchlosti (40 kusov TruCam). Na zabezpečenie plynulého a nerušeného aplikovania inštitútu objektívnej zodpovednosti v praktickej činnosti, je potrebné vynaložiť prvotné kapitálové výdavky uvedené v položke 713. Detailnejšie sa jedná o 150 stacionárnych meračov rýchlosti, z ktorých 
-	80 ks bude umiestnených na pevných konštrukciách pred vjazdom na mosty, do tunelov a na obchvaty miest resp.: na ostatných rizikových miestach, ktorými sú najmä nehodové úseky, miesta a zložitejšie križovatky,
-	70 ks sa predpokladá použiť ako stacionárne merače rýchlosti s možnosťou ich operatívneho umiestnenia podľa aktuálnej dopravno-bezpečnostnej situácie. Tieto by boli umiestnené na „tzv. trojnožke“,
-	50 ks zariadení pre detekciu jazdy na červenú.

| jednotková | celkom | overenie á | oprava á | Kapitálové výdavky | Bežné výdavky /rok
40 ks TruCam modernizácia | 2 189 | 87 552 | 360 | 600 | 87 552 | 38 400
80 ks prenosný merač rýchlosti | 13 980 | 1 118 400 | 360 | 960 | 1 118 400 | 105 600
70 ks stacionárny merač rýchlosti | 46 320 | 3 242 400 | 1 064 | 806 | 3 242 400 | 130 928
50 ks prejazd na znamenie STOJ! | 29 956 | 1 497 780 | 360 | 696 | 1 497 780 | 52 800
SPOLU | | | | | 5 946 132 | 327 728

	V prvom roku je pritom predpoklad čerpania približne 1 milión eur, ostatné finančné prostriedky budú čerpané v rokoch 2013 a 2014.

•	Nákup mobilných záznamových zariadení
Ručné zariadenia na dokumentovanie porušení pravidiel pre ilustráciu typu napr. PDA. Pre výpočet konečnej sumy bola použitá priemerná cena PDA 400 €/kus a predpokladaný počet 50 kusov.

B.2. Budova – kapitálové náklady 
(položka 712, resp. 717)
	
	ADMINISTRATÍVNA BUDOVA (s kapacitou 150 zamestnancov)
Vybavenie - vyšší stredný štandard Konštrukčný systém - trojtrakt alebo podobný kompaktný systém
1.  primárna plocha
administratívne priestory pre 150 pracovníkov (z toho je uvažovaných 20 % vyšší manažment)
120 x 7,5 m2/osobu (min. 6 m2/os.)	900 m2
20 x 15,0 m2/osobu	300 m2
10 x 30,0 m2/osobu	300 m2

2. sekundárna plocha 
rokovacie miestnosti, centrálna zasadačka
20% primárnej plochy	300 m2

3. terciálna plocha 
skladovacie priestory, kopírky a pod.
10%  primárnej plochy	150 m2

4. komunikácie 
komunikácie, vstupné priestory, informátor a pod.
20%  primárnej plochy	300 m2

5. hygienické zázemie 
WC, upratovacie komory, kuchynky, sprcha a pod.
10 % primárnej plochy	150 m2

6. technické zázemie
kotolňa, strojovne technológie (VZT, výťahy), miestnosť personálu, REC a pod.
5 % primárnej plochy	75 m2

SPOLU            		                             2.475 m2

- rekonštrukcia 		500 €/m2 = 500 x 2.500             	1.250 tis. €
- novostavba			900 €/m2 = 900 x 2.500	 	2.250 tis. €
- prenájom za rok 		130 €/m 2= 130 x 2.500  		   325 tis. €/rok

Pri novostavbe treba dopočítať plochy prístupových komunikácií (chodníky, cesty), parkovacie plochy (podľa STN 1 stojisko na 5 zamestnancov x 1,2 + návštevníci) a jednotlivé prípojky inžinierskych sietí (vodovod, kanalizácia, plyn, NN, telefón, internet). Úpravou štandardu (nižší stredný štandard) môže byť plocha objektu znížená na cca 2.000 m2

	Zariadenie priestorov nábytkom sa predpokladá v hodnote 600 € / osoba a 1200 € / riaditeľ a zástupca riaditeľa, t.j. 600x74 (150 zamestnancov pri predpoklade, že v kancelárii sú dve osoby) = 44 400 € + 2 400 € (1200x2). Na vybavenie spoločných priestorov nábytkom je potrebné vynaložiť 2000€ x 5 (sekundárna plocha, terciálna plocha, komunikácie, hygienické zázemie, technické zázemie), t.j. 10 000 eur.  Spolu na zariadenie priestorov 56 800 €.

Predpokladané bežné výdavky – prevádzkové náklady položka 632

Položka | Suma / eur s DPH / rok
elektrina | 35 000 €
teplo | 40 000 €
voda | 10 000 €
odpad | 10 000 €

Tri osobné motorové vozidlá pre centrálny dopravný inšpektorát, v hodnote á 15.000 €, sú započítané v kapitálových výdavkoch v položke 714.

•	Informačno – technické riešenie objektívnej zodpovednosti 

a)	siete – dobudovanie a modernizácia v rámci okresov (položka 713)
Ide predovšetkým o nákup telekomunikačnej a bezpečnostnej infraštruktúry umožňujúcej prenos údajov z techniky do informačného systému objektívnej zodpovednosti - po dávkach prostredníctvom zhrávania na nosiče alebo automaticky 3G sieťou alebo prostredníctvom wifi pripojenia v objekte Ministerstva vnútra SR. Na uvedené sa predpokladá použiť suma 1 260 000 € – vrátane prepojenia jednotlivých riaditeľstiev Policajného zboru prostredníctvom siete MV NET (Dátové pripojenie a štrukturovaná kabeláž pozostávajúca z pasívnej a aktívnej časti).

b)	hardware (položka 713)
Hardware a software potrebný pre zaistenie implementácie a uvedenia riešenia do prevádzky. Pri predpokladanom počte 153 (- 12 policajtov zaradených na ODI) zamestnancov bude predbežne potrebných 100 osobných počítačov. Pri priemernej cene 839,78 € / jeden počítač budú kapitálové náklady približne v hodnote 83.978 €. 

Podľa rámcovej zmluvy MV SR -  RD c.SE-204-77-OVO-2008 dodatok č.4
Pracovná stanica typ 10.  – cena s DPH 643,47 eur
LCD monitor 19“ typ 2.  – cena s DPH 196,31 eur
Cena za zostavu :                       s DPH 839,78 eur 

c)	riešenie hromadnej tlače a zasielania (položka 632)
	Hardware, software a služby potrebné pre zaistenie hromadného generovania a doručovania poučení a výziev na úhradu sankcie uloženej držiteľovi vozidla. Odporúča sa riešiť outsorcovaním spoločnosťou, ktorá tlačí dôverné informácie (napr. PIN k bankovým službám), adresy na obálky s doručenkou, poštové poukážky a zároveň by spravovala agendu ohľadom vrátených doručeniek.

B.3 Centrálny dopravný inšpektorát 

Personálne obsadenie v Maďarskej republike na centralizovanom správnom orgáne

Popis činnosti | Počet
Autorizácia rozhodnutí | 65
Manuálne zhrávanie zo staršej techniky | 100
Tlač, obálkovanie, styk s poštou | 100
Call centrum a prvý odvolací orgán | 35
SPOLU centrálny orgán | 300
2. odvolací orgán – mimo centrálneho orgánu | 80

* Z uvedeného počtu je 90 % obsluhy zamestnanej podobne ako vo verejnej službe, či štátnej službe a 10 % sú   
   príslušníci Policajného zboru. Nejedná sa o detailné počty zamestnancov.

V Slovenskej republike 
	Vzhľadom na skutočnosť, že Policajný zbor disponuje relatívne modernou technikou na dokumentovanie predovšetkým porušení pravidiel cestnej premávky prekročením rýchlosti, za jednorazovú investíciu do modernizácie meračov rýchlostí v hodnote približne 87 552 € (40 ks TruCam) ušetrí Ministerstvo vnútra SR oproti maďarskému modelu 100 zamestnancov. 

V Maďarskej republike je ďalej na tlač a následné podpisovanie a pečiatkovanie rozhodnutí vyčlenených 100 ľudí. V prípade, že bude schválené podpisovanie rozhodnutí pomocou faksimile a ak sa využijú služby spoločnosti poskytujúcej hybridnú tlač, uvedený počet zamestnancov, nebude potrebný v plnom rozsahu. Služba hybridnej tlače vo všeobecnosti poskytuje príjem dokumentu v konkrétnom formáte (najčastejšie pdf, ktoré zabezpečí nemennosť súboru), jeho vytlačenie, zaobálkovanie, doručenie zásielky adresátovi, spätná informácia o doručení, doručenie podpísanej návratky. Policajný zbor bude jednoznačne požadovať tlačenie aj pred vyplnenej poštovej poukážky na úhradu pokuty. Väčšina spoločností garantuje vysokú mieru spoľahlivosti, čo vyplýva napríklad i z ich spolupráce s bankami, pre ktoré sú tlačené vysoko dôverné údaje o PIN kóde k platobným kartám. Na záver je potrebné podotknúť, že v Maďarskej republike sa podpisovanie a pečiatkovanie rozhodnutí vykonáva manuálne.

Počet 35 zamestnancov vykonávajúcich autorizáciu rozhodnutí  a 16 osôb v call centre sa predbežne javí pre účely Slovenskej republiky ako postačujúce. Ďalších 30 zamestnancov by vykonávalo rozhodovanie po podanom odpore; funkciu právnika na zastupovanie MV SR na súde (pre podané žaloby na preskúmanie zákonnosti rozhodnutia), ekonomické činnosti (výkon neuhradených pokút) by vykonávalo 25 zamestnancov. 

Centralizovaný dopravný inšpektorát by teda na zabezpečenie optimálneho fungovania inštitútu objektívnej zodpovednosti mal mať 141 zamestnancov (24 policajtov a 117 civilných zamestnancov). Zabezpečenie finančných nárokov na kúpu pozemku nie je potrebné plánovať, Ministerstvo vnútra SR zabezpečí z vlastných zdrojov.

V prípade, ak držiteľ vozidla podá proti rozkazu o uložení pokuty odpor a nie je dôvod na iný postup, postúpi sa vec na konanie podľa osobitného predpisu na dopravný inšpektorát príslušný podľa miesta pobytu alebo sídla držiteľa vozidla. Z predpokladaného počtu (2200 správnych deliktov) spracovaných za jeden pracovný deň odhadujeme, že bude takýto postup použitý 220 krát (podľa znalostí z Maďarskej republike 20 % podá odpor a polovica z tohto počtu je podaný z dôvodu uvedenia totožnosti vodiča). Z uvedeného počtu vyplýva, že na jeden dopravný inšpektorát (spolu 76 v SR) pripadá v priemere 2,9 vecí na jeden pracovný deň. Jednotlivé  dopravné inšpektoráty budú ale mať tieto veci rozdelené nerovnomerne. Počet vecí na jeden dopravný inšpektorát sa bude pravdepodobne odvíjať od počtu evidovaných vozidiel v tom ktorom okrese (priemerný počet evidovaných vozidiel na jeden dopravný inšpektorát je 31 496 vozidiel), pričom je z informačného systému evidencie vozidiel zrejmé, že v počte evidovaných vozidiel je medzi jednotlivými dopravnými inšpektorátmi veľký rozdiel.  

Z uvedeného vyplýva, že čím viac vozidiel daný dopravný inšpektorát eviduje, tým viac bude aj zaťažený s vecami pochádzajúcimi z objektívnej zodpovednosti. Predpokladáme, že nárast vecí sa bude dať zvládnuť na dopravných inšpektorátoch s počtom do 60.000 evidovaných vozidiel. Dopravným inšpektorátom s vyšším počtom evidovaných vozidiel navrhujeme pridať jedného policajta na každých 60.000 začatých vozidiel.

okres

Počet
evid. MV

Počet nových policajtov

Bratislava | 302 773 | 5
Košice | 99 326 | 1
Nitra | 81 356 | 1
Žilina | 70 420 | 1
Dunajská Streda | 67 069 | 1
Nové Zámky | 65 153 | 1
Trnava | 65 046 | 1
Prešov | 61 419 | 1
Spolu | | 12

Vznikne potreba posilnenia správnych orgánov na okresných dopravných inšpektorátoch, ktorí budú prejednávať priestupky proti bezpečnosti a plynulosti cestnej premávky po podanom odpore a oznámení osobných údajov vodiča držiteľom vozidla o 12 príslušníkov Policajného zboru.

Policajti | Počet | Platová trieda | kat. 610 na 1 policajta | kat. 610 spolu | kat. 620 - Poistné a príspevok do poisťovní | 637016 -Prídel do sociálneho fondu
| 12 | 4 | 1 123,00 | 13 476,00 | 4474,20 | 141,60

Predpokladá sa, že centrálny dopravný inšpektorát by mal  2 riadiacich funkcionárov (riaditeľ a zástupca riaditeľa – kumulovaná funkcia s vedúcim vnútorného oddelenia) a štyria vedúci oddelení:
1.	vnútorné oddelenie – podateľňa a obslužné činnosti (24 zamestnancov)
2.	autorizačné oddelenie – rozhodovanie o uložení pokuty (35 zamestnancov)
3.	správne konanie – rozhodovanie o písomnostiach – predovšetkým však o podaných odporoch (30 zamestnancov)
4.	call centrum – styk s verejnosťou a odborná pomoc pre okresné dopravné inšpektoráty pri riešení porušení pravidiel cestnej premávky v súvislosti s objektívnou zodpovednosťou (16 zamestnancov)
5.	právne oddelenie – styk so súdmi, prokuratúrou, exekútormi (30 zamestnancov).

Mesačné vyčíslenie potreby finančných prostriedkov na kategóriu 610 - Mzdy, platy, služobné príjmy a ostatné osobné vyrovnania, kategóriu 620 - Poistné a príspevok do poisťovní a podpoložku 637016 -Prídel do sociálneho fondu
Policajti | Počet | Platová trieda | kat. 610 na 1 policajta | kat. 610 spolu | kat. 620 - Poistné a príspevok do poisťovní | 637016 -Prídel do sociálneho fondu
| 20 | 4 | 1 123,00 | 22 460,00 | 7 457,00 | 236,00
| 1 | 7 | 1 405,50 | 1 405,50 | 467,00 | 15,00
| 1 | 7 | 1 627,50 | 1 627,50 | 540,50 | 17,00
| 2 | 8 | 1 817,00 | 3 634,00 | 1 206,00 | 38,00
Spolu | 24 | | | 29 127,00 | 9 670,50 | 306,00
Štátna služba | Počet | Platová trieda | kat. 610 na 1 zamestnanca | kat. 610 spolu | kat. 620 - Poistné a príspevok do poisťovní | 637016 -Prídel do sociálneho fondu
| 30 | 5 | 574 | 17220 | 6018 | 181
| 25 | 11 | 1 085,50 | 27 137,50 | 9 484,17 | 285,00
| 2 | 11 | 1 272,50 | 2 545,00 | 889,00 | 27,00
Spolu | 57 | | | 46 902,50 | 16 391,17 | 493,00
Verejný záujem | Počet | Platová trieda | kat. 610 na 1 zamestnanca | kat. 610 spolu | kat. 620 - Poistné a príspevok do poisťovní | 637016 -Prídel do sociálneho fondu
| 10 | 3 | 471,50 | 4 715,00 | 1 648,00 | 50,00
| 1 | 5 | 449,50 | 449,50 | 140,58 | 4,21
| 15 | 6 | 484,50 | 7 267,50 | 2 540,00 | 76,00
| 15 | 7 | 523,00 | 7 845,00 | 2 742,00 | 82,00
| 10 | 8 | 563,50 | 5 635,00 | 1 969,09 | 59,09
| 8 | 10 | 649,00 | 5 192,00 | 1 814,22 | 54,22
| 1 | 13 | 900,00 | 900,00 | 315,00 | 9,00
Spolu | 60 | | | 32 004,00 | 11 168,89 | 334,52

Spolu policajti 
+ ŠS + VZ

Počet

Platová trieda

kat. 610 na 1 zamestnanca

kat. 610 spolu

kat. 620 - Poistné a príspevok do poisťovní

637016 -Prídel do sociálneho fondu

Spolu | 141 | | | 108 033,50 | 37 230,56 | 1 133,52
Ročne | 141 | | | 1 296 402,00 | 446 766,70 | 13 602,28

Spolu s príslušníkmi PZ prisystemizovaných na vytypované okresné dopravné inšpektoráty
| Počet | | | kat. 610 spolu | kat. 620 – Poistné a príspevok do poisťovní | 637016 –Prídel do sociálneho fondu
Mesačne | 153 | | | 121 509,50 | 41 704,76 | 1 275,12
Ročne | 153 | | | 1 458 114,00 | 500 457,10 | 15 301,48

Poznámka: Výpočet potreby mzdových prostriedkov je spracovaný podľa platných predpisov ku dňu 28. 09. 2011 a nezahŕňa finančné prostriedky v zmysle zákona o úprave príjmu zo závislej činnosti a o zmene a doplnení niektorých zákonov (superhrubá mzda).